ฮิงาชิจิจิบุ

ฮิงาชิจิจิบุ () เป็นหมู่บ้านที่ตั้งอยู่ในอำเภอชิจิบุ ทางตะวันตกของจังหวัดไซตามะ ประเทศญี่ปุ่น มีขนาดพื้นที่ทั้งหมด  มีจำนวนประชากร ณ วันที่ 1 มิถุนายน ค.ศ. 2024 ประมาณ 2,416 คน มีความหนาแน่นของประชากร 65.2 คนต่อตารางกิโลเมตร ฮิงาชิจิจิบุเป็นที่รู้จักมายาวนานในชื่อ "วาชิโนะซาโตะ" () หรือหมู่บ้านกระดาษวาชิ (กระดาษญี่ปุ่นแบบดั้งเดิม) เนื่องจากเป็นพื้นที่การผลิตกระดาษมาตั้งแต่สมัยโบราณ

 ภูมิศาสตร์ 
ฮิงาชิจิจิบุตั้งอยู่ในจังหวัดไซตามะทางตอนกลางค่อนไปทางตะวันตก ตั้งอยู่ในหุบเขาที่ถูกกั้นแยกออกจากที่ราบชิจิบุโดยเทือกเขาเตี้ย ๆ

 เทศบาลข้างเคียง 
 จังหวัดไซตามะ
 นครชิจิบุ
 เมืองมินาโนะ
 เมืองโยริอิ
 เมืองโองาวะ
 เมืองโทกิงาวะ

 ภูมิอากาศ 
ฮิงาชิจิจิบุมีภูมิอากาศแบบชื้นภาคพื้นทวีป (การแบ่งเขตภูมิอากาศแบบเคิพเพิน Cfa) มีลักษณะคือ ฤดูร้อนที่อบอุ่น และฤดูหนาวที่เย็นสบาย มีหิมะตกเล็กน้อย อุณหภูมิเฉลี่ยทั้งปีในฮิงาชิจิจิบุอยู่ที่ 13.0 °C ปริมาณน้ำฝนเฉลี่ยทั้งปีอยู่ที่ 1,746 มิลลิเมตร โดยเดือนกันยายนเป็นเดือนที่มีฝนตกชุกที่สุด อุณหภูมิสูงสุดเฉลี่ยอยู่ในเดือนสิงหาคมอยู่ที่ประมาณ 21.9 °C และต่ำสุดในเดือนมกราคมอยู่ที่ประมาณ -1.2 °Cข้อมูลภูมิอากาศฮิงาชิจิจิบุ

 สถิติประชากร 
จากข้อมูลสำมะโนประชากรของญี่ปุ่นสถิติประชากรฮิงาชิจิจิบุ จำนวนประชากรของฮิงาชิจิจิบุลดลงอย่างต่อเนื่องในช่วง 70 ปีที่ผ่านมา

 ประวัติศาสตร์ 
เมื่อมีการประกาศใช้ระบบเทศบาลเมื่อวันที่ 1 เมษายน ค.ศ. 1889 ได้มีการจัดตั้งหมู่บ้านโอกาวาระและหมู่บ้านสึกิกาวะขึ้นในอำเภอชิจิบุ จังหวัดไซตามะ ต่อมาหมู่บ้านทั้งสองได้ควบรวมกันเพื่อจัดตั้งเป็นหมู่บ้านฮิงาชิจิจิบุเมื่อวันที่ 1 สิงหาคม ค.ศ. 1956

 การเมืองการปกครอง 

หมู่บ้านฮิงาชิจิจิบุมีการปกครองในรูปแบบนายกเทศมนตรี-สภา โดยมีนายกเทศมนตรีที่มาจากการเลือกตั้งโดยตรง และมีสภาหมู่บ้านเป็นฝ่ายนิติบัญญัติระบบสภาเดียวที่มีสมาชิก 8 คน ในการเมืองระดับจังหวัด หมู่บ้านฮิงาชิจิจิบุร่วมกับเมืองโองาโนะ มินาโนะ นางาโตโระ และโยโกเซะ รวมกันเป็นเขตเลือกตั้งที่ให้สมาชิกสภาจังหวัดไซตามะจำนวน 1 คน ในการเมืองระดับชาติ หมู่บ้านนี้เป็นส่วนหนึ่งของเขตเลือกตั้งจังหวัดไซตามะที่ 11 ในการเลือกตั้งสมาชิกสภาผู้แทนราษฎร ซึ่งเป็นสภาล่างของรัฐสภาญี่ปุ่น

 เศรษฐกิจ 
เศรษฐกิจของฮิงาชิจิจิบุเป็นภาคเกษตรกรรมเป็นหลัก โดยมีอุตสาหกรรมการผลิตเบาอยู่บ้าง และด้วยความที่อยู่ใกล้กับเมืองโองาวะ จึงทำให้หมู่บ้านนี้เป็นชุมชนที่อยู่อาศัยของผู้ที่ทำงานในเมืองโองาวะ

 การศึกษา 
ฮิงาชิจิจิบุมีโรงเรียนที่สังกัดเทศบาลหมู่บ้าน ได้แก่ โรงเรียนประถมศึกษา 1 แห่ง และโรงเรียนมัธยมศึกษาตอนต้น 1 แห่ง ไม่มีโรงเรียนมัธยมศึกษาตอนปลาย

 การขนส่ง 
 รถไฟ 
ฮิงาชิจิจิบุไม่มีรถไฟโดยสารให้บริการ สถานีรถไฟที่ใกล้ที่สุดคือ สถานีรถไฟโยริอิในเมืองโยริอิ และสถานีรถไฟโองาวามาจิในเมืองโองาวะ

 ทางหลวง 
ฮิงาชิจิจิบุไม่มีทางหลวงแผ่นดินสายใดตัดผ่าน มีเพียงแต่ถนนจังหวัด ได้แก่ ถนนจังหวัดไซตามะหมายเลข 11, 294 และ 361

 เมืองพี่น้อง 
  – อ็องแบร์ (Ambert) แคว้นโอแวร์ญ (ปัจจุบันอยู่ในแคว้นโอแวร์ญ-โรนาลป์) ประเทศฝรั่งเศส ตั้งแต่ 23 ตุลาคม ค.ศ. 1989
  – สเตอร์ลิง (Sterling) รัฐโคโลราโด สหรัฐ ตั้งแต่ 17 มีนาคม ค.ศ. 1997

 สิ่งที่น่าสนใจในท้องถิ่น 
 วาชิโนะซาโตะ ฮิงาชิจิจิบุ ()

 อ้างอิง 

 แหล่งข้อมูลอื่น 




หมวดหมู่:หมู่บ้านในจังหวัดไซตามะ
หมวดหมู่:อำเภอชิจิบุ